Legal Document

Category: 14

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 608 της 18 Αυγ. /3 Σεπτ. 1960 (ΦΕΚ Α΄ 136) Περί τροποποιήσεως του από 17/18.2.56 Β.Δ/τος περί υπηρεσιακής καταστάσεως των μονίμων ιατρών του ΙΚΑ, ως τούτο ετροποποιήθη και συνεπληρώθη μεταγενεστέρως. Έχοντες υπ’ όψει: α)Τας διατάξεις του άρθρ. 23 του Ν.Δ. 2698/53 «περί διοικήσεως του Ιδρύματος Κοινωνικών Ασφαλίσεων, μεταρρυθμίσεις της περί αυτού νομοθεσίας ως και άλλων τινών διατάξεων». β)Τας διατάξεις της παρ. 6 του άρθρ. 1 του Ν.Δ. 3623/56, ως ηρμηνεύθησαν δια της παρ. 8 του άρθρ. 12 του Νόμ. 3796/57. γ)Την υπ’ αριθ. 365/1960 γνωμοδότησιν του Συμβουλίου Επικρατείας, προτάσει των επί των Οικονομικών Κοινωνικής Προνοίας. και της Εργασίας Ημετέρων Υπουργών, απεφασίσαμεν και διατάσσομεν: Άρθρον μόνον.-Εις το από 17/18.2.56 Β.Δ/μα «περί υπηρεσιακής καταστάσεως των μονίμων ιατρών του ΙΚΑ», ως τούτο ετροποποιήθη και συνεπληρώθη μεταγενεστέρως, επέρχονται αι ακόλουθοι τροποποιήσεις: 1-5.(Τροποποιούνται τα άρθρ. 5, 7 και 9 του Β.Δ. της 17/18 Φεβρ. 1956, ανωτ. αριθ. 1). 6.Ο μηνιαίος βασικός μισθός των επί συμβάσει ιατρών εσωτερικών βοηθών κλινικών του ΙΚΑ εν γένει, ορίζεται ως ακολούθως: Α΄.Ιατρών ανειδικεύτων. α)Δια το πρώτον έτος της υπηρεσίας των παρά τω Ιδρύματι εις δραχ. 1.600. β)Από της συμπληρώσεως ετησίας υπηρεσίας εις δραχ. 2.000 και γ)Από της συμπληρώσεως διετούς υπηρεσίας εις δραχ. 24.400. Β΄.Ιατρών ειδικευμένων εις δραχ. 3.200  7-8.(Τροποποιείται το άρθρ. 12 Β.Δ. 17/18 Φεβρ. 1956).